《送李次溪制台奉召入理京营 其一》
明代·温纯

仗钺西征十二年，归朝丹诏降从天。开疆胜略虚韩范，系颈威从纪简编。

宠渥三朝沾凤阙，姓从万里勒燕然。犹龙即向滹沱渡，还有函关紫气连。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。